open-index/open-wikipedia-markdown huggingface dataset:
Ֆիլիպ Մվենե

**Ֆիլիպ Մվենե** (, ), ավստրիացի ֆուտբոլիստ, «Մայնց 05» ակումբի և Ավստրիայի ազգային հավաքականի կիսապաշտպան։

## Ակումբային կարիերա
Մվենեն Վիեննայի «Աուստրիա» ակումբի սան է։  2010 թվականին Ֆիլիպը տեղափոխվել է գերմանական «Շտուտգարտ»։ 2013 թվականին նա սկսել է հանդես գալ երկրորդ կազմում։ 2016 թվականին Մվենեն պայմանագիր է կնքել «Կայզերսլաուտերն» ակումբի հետ։  Օգոստոսի 5-ին «Հանովեր 96»-ի դեմ խաղում նշել է նորամուտը երկրորդ Բունդեսլիգայում։ 2018 թվականի փետրվարի 21-ին «Դարմշտադտ 98»-ի դեմ խաղում Ֆիլիպը խփել է իր առաջին գոլը «Կայզերսլաուտերնի» կազմում։ Նույն թվականին Մվենեն տեղափոխվել է «Մայնց 05»։  Սեպտեմբերի 1-ին «Նյուրնբերգի» դեմ խաղում նշել է նորամուտը Բունդեսլիգայում։ 2021 թվականի մայիսի 3-ին մայրաքաղաքային «Հերտայի» դեմ խաղում Ֆիլիպը խփել է  իր առաջին գոլը «Մայնց 05»-ի կազմում։

2021 թվականի ամռանը Մվենեն տեղափոխվել է հոլանդական ՊՍՎ։ Հուլիսի 21-ին Չեմպիոնների լիգայի որակավորման փուլում թուրքական «Գալաթասարայի» դեմ խաղում Ֆիլիպը նշել է նորամուտը նոր ակումբում։ Օգոստոսի 14-ին «Հերակլեսի» դեմ խաղում նշել է իր նորամուտը Էրեդիվիզիում։

2023 թվականի օգոստոսի 23-ին վերադարձել է «Մայնց 05»՝ ակումբի հետ կնքելով 3 տարվա պայմանագիր։

## Կարիերան հավաքականում
2021 թվականի սեպտեմբերի 4-ին Իսրայելի հավաքականի դեմ աշխարհի 2022 թվականի առաջնության ընտրական խաղում Լինկեն նշել է իր նորամուտը Ավստրիայի հավաքականի կազմում։

## Ձեռքբերումներ
**ՊՍՎ**
* Նիդերլանդների գավաթակիր (2) - 2021/22, 2022/23
* Նիդերլանդների սուպերգավաթակիր (3) - 2021, 2022, 2023

## Ծանոթագրություններ

Կատեգորիա:Աուստրիա Վիեննայի ֆուտբոլիստներ
Կատեգորիա:Ավստրիայի հավաքականի ֆուտբոլիստներ
Կատեգորիա:Ավստրիացի ֆուտբոլիստներ
Կատեգորիա:Բունդեսլիգայի ֆուտբոլիստներ
Կատեգորիա:Կայզերսլաուտերնի ֆուտբոլիստներ
Կատեգորիա:Մայնց 05-ի ֆուտբոլիստներ
Կատեգորիա:Շտուտգարտի ֆուտբոլիստներ
Կատեգորիա:ՈՒԵՖԱ Եվրո 2024-ի ֆուտբոլիստներ
Կատեգորիա:ՊՍՎ Էյնդհովենի ֆուտբոլիստներ
Կատեգորիա:Ֆուտբոլի պաշտպաններ
Էսթեր-Միրյամ Սենթ

**Էսթեր-Միրյամ Սենթ** (, ) հոլանդացի տնտեսագետ, ակադեմիական հետազոտող, համալսարանի պրոֆեսոր և քաղաքական գործիչ։ Լեյբորիստական ​​կուսակցության () նախագահն է 2021 թվականից։ Մինչ այդ Սենատի անդամ էր 2011 թվականի հունիսի 7-ից մինչև 2021 թվականի հոկտեմբերի 7-ը։

## Կենսագրություն
Սենտը 1979-1985 թվականներին սովորել է Ռոզենդալի Rhedens Lyceum-ում։ 1985-1989 թվականներին տնտեսագիտություն է սովորել Ամստերդամի համալսարանում, որն ավարտել է գերազանցությամբ։ 1994 թվականին ստացել է իր թեկնածուական կոչումը տնտեսագիտության ոլորտում Սթենֆորդի համալսարանում Նոբելյան մրցանակի դափնեկիր Քեննեթ Էրրոու ղեկավարությամբ։ Սենթը Ռադբուդի Նայմեգենի համալսարանի Տնտեսական տեսության և տնտեսական քաղաքականության պրոֆեսոր է։ 2009, 2010 և 2011 թվականներին նա արժանացել է մրցանակի Ռադբուդի համալսարանի պրոֆեսորների շրջանում մեդիա ելույթների համար։

2011 թվականին Սենթը ընտրվել է Սենատ PvdA կուսակցությունից։ 2018 թվականի հուլիսի 10-ին Սենթը դարձավ Սենատում կուսակցության ղեկավարի պաշտոնակատար Անդրե Պոստումայի հրաժարականից հետո։ 2018 թվականի սեպտեմբերին Սենթը վերջնականապես ընտրվել է Սենատի PvdA խմբակցության ղեկավար։ 2018 թվականի հոկտեմբերին Սենտը հայտարարել է, որ 2019 թվականի Սենատի ընտրություններում լինելու է PvdA ցուցակի առաջատարի թեկնածուն։ Ի վերջո, կուսակցության ղեկավար ընտրվել է ոչ թե Սենթը, այլ Մեյ Լի Վոսը, և Սենթը առաջադրվել է Սենատի թեկնածուների ցուցակի երկրորդ տեղի համար։ Այս ցուցակը վավերացվել է PvdA համագումարում 2019 թվականի հունվարին։ 2019 թվականի հունիսին Սենթին փոխարինել է կուսակցության նախագահ Վոսը։

2019 թվականի վերջին Սենթը հանդես է եկել որպես տեղացիների ներկայացուցիչ, ովքեր բողոքում էին Նեյմեյխեն թաղամասում նոր ուսանողական համալիրի կառուցման դեմ։ 2020 թվականին Սենթը հանձնաժողովի նախագահն էր, որը կազմում էր PvdA ծրագիրը 2021 թվականի Ներկայացուցիչների պալատի ընտրությունների համար։ Դա համարվել է վերջին տարիների PvdA-ի ամենից ձախակողմյան ծրագիրը։ 2021 թվականի հոկտեմբերի 1-ին Սենթը ընտրվեց կուսակցության նախագահ ՝ փոխարինելով Նելեկ Վեդելարին։ 2021 թվականի հոկտեմբերի 7-ին լքել Է Սենատը, քանի որ նրա անդամակցությունը համարել է անհամատեղելի կուսակցության նախագահության հետ։

2022 թվականի աշնանը Սենթը վարկաբեկվել թ խորհրդարանի անդամ և համակուսակցական Գիյս վան Դեյքի վերաբերյալ բողոքների քննարկման մեղավոր գործողությունների պատճառով։ Այնուամենայնիվ, Սենթը հրաժարվել պատասխանատվություն կրել։ Իրենց իսկ խոսքերով, քանի որ «որոշ լրագրողների մեծամասնությանը դա դուր չէր գա»։ 2024 թվականի մարտին Դե Գելդերլենդերը հայտնել է, որ 2021 թվականին հետաքննություն է անցկացվել Սենթի դեմ ՝ Ռադբուդի համալսարանի գործընկերների անանուն բողոքներից հետո անընդունելի վարքի և ահաբեկման վերաբերյալ։ 2022 թվականի հոկտեմբերին նրան թույլ չեն տվել վերադառնալ իր ֆակուլտետ ՝ վարքագծի փոփոխության բացակայության պատճառով։ Հետագայում Սենթը գերազանցությամբ տեղափոխվեց համալսարանական ակադեմիա։ Երբ զեկույցները հայտնվեցին, Սենթը հերքեց, որ իր դեմ բողոքներ են ներկայացվել և այլընտրանքային բացատրություն տվեց բաժնի փոփոխության վերաբերյալ։

## Ծանոթագրություններ

## Արտաքին հղումներ

* 
* Esther-Mirjam Sent, official website
 
Կատեգորիա:Կին գիտնականներ
Կատեգորիա:Հոլանդացի տնտեսագետներ
Կատեգորիա:Նիդերլանդների քաղաքական գործիչներ
Դենիս Վավրո

**Դենիս Վավրո** (, ), սլովակ ֆուտբոլիստ, «Կոպենհագեն» ակումբի և Սլովակիայի հավաքականի պաշտպան։

## Կարիերա
### Ակումբային
2012 թվականին սկսել է հանդես գալ «Ժիլինա» ֆուտբոլային ակումբում։ Ակումբի հիմնական կազմում իր նորամուտը նշել է 2013 թվականի ապրիլի 20-ին՝ նույնանուն քաղաքի «Տրենչին»  ակումբի դեմ Ցորգոն-լիգայի խաղում, որում նրա թիմը հաղթել է 2:1 հաշվով։ Դենիսը խաղադաշտ է դուրս եկել թիմի մեկնարկային կազմում և մասնակցել է ամբողջ հանդիպմանը։ 2013 թվականի ապրիլի 23-ին Վավրոն երկրորդ անգամ խաղադաշտ է դուրս եկել Բարձրագույն խմբի խաղում։  Այն ժամանակ «Ժիլինան» խաղում էր «Նիտրա» ակումբի դեմ․ հանդիպման 60-րդ րոպեին Դենիսը փոխարինել է Դավիդ Գուբային։ Հանդիպումն ավարտվել է «Ժիլինայի» պարտությամբ՝ 1:2 հաշվով::

2019 թվականի ամռանը 5 տարվա պայմանագիր է կնքել իտալական «Լացիոյի» հետ։

### Միջազգային
Դենիսը հանդես է եկել Սլովակիայի մինչև 17 տարեկանների հավաքականում։ Ֆավրոյի նորամուտը այնտեղ կայացել է 2012 թվականի օգոստոսի 31-ին Գերմանիայի դեմ ընկերական խաղում։ Հավաքականի կազմում առաջին գոլը Դենիսը խփել է 2012 թվականի հոկտեմբերի 2-ին՝ գրավելով Իսպանիայի հավաքականի դարպասը հանդիպման 80-րդ րոպեին։ Արդյունքում այդ գոլը փրկել է թիմին պարտությունից (վերջնական հաշիվը՝ 2:2): Ընդհանուր առմամբ, Դենիսը հավաքականի կազմում անցկացրել է 5 հանդիպում առանց փոխարինման և դարձել 1 գոլի հեղինակ։

Վավրոն վերադարձավ Սլովակիայի հիմնական հավաքական ՝ մասնակցելու Եվրո-2020-ի ընտրական փուլին ՝ անցկացնելով Ե խմբում վեց հանդիպում, ինչպես նաև փլեյ-օֆֆի կիսաեզրափակիչն Իռլանդիայի դեմ։

Եվրո-2020-ի եզրափակիչ խաղում Վավրոն չի կարողացել փոխարինման դուրս գալ Լեհաստանի դեմ թիմի մեկնարկային խաղում, իսկ հունիսի 17-ին նրա covid-19 թեստը դրական արդյունք է տվել, ինչն նրան խանգարել է խաղալ E խմբի մնացած խաղերում, իսկ թիմը չի կարողացել դուրս գալ փլեյ-օֆֆ։

Վավրոն ընդգրկվել է Սլովակիայի հավաքականի կազմում Եվրո-2024-ում՝ խաղալով պաշտպանական կենտրոնում թիմի բոլոր խաղերում, ընդհուպ մինչև 16-րդ տուր, երբ լրացուցիչ ժամանակում 2:1 հաշվով պարտվել է Անգլիային։

## Ծանոթագրություններ

 
Կատեգորիա:Ժիլինայի ֆուտբոլիստներ
Կատեգորիա:Իտալիայի լեգեոներ ֆուտբոլիստներ
Կատեգորիա:Լա Լիգայի ֆուտբոլիստներ
Կատեգորիա:Լացիոյի ֆուտբոլիստներ
Կատեգորիա:Կոպենհագենի ֆուտբոլիստներ
Կատեգորիա:ՈՒԵՖԱ Եվրո 2020-ի ֆուտբոլիստներ
Կատեգորիա:ՈՒԵՖԱ Եվրո 2024-ի ֆուտբոլիստներ
Կատեգորիա:Ուեսկայի ֆուտբոլիստներ
Կատեգորիա:Սլովակ ֆուտբոլիստներ
Կատեգորիա:Սլովակիայի հավաքականի ֆուտբոլիստներ
Կատեգորիա:Տղամարդկանց ֆուտբոլի պաշտպաններ
Էզրի Կոնսա

**Էզրի Կոնսա Նգոյո** (; ), անգլիացի ֆուտբոլիստ, «Աստոն Վիլլա» ակումբի և Անգլիայի հավաքականի կենտրոնական պաշտպան։

## Ակումբային կարիերա
Նյուհեմի բնակիչ Կոնսան 12 տարեկանից մարզվել է «Չարլթոն Ատլետիկ» ակումբի պատանեկան ակադեմիայում։ 2014 թվականի հուլիսին ակումբի հետ կնքել է սիրողական պայմանագիր, իսկ 2015 թվականի դեկտեմբերին կնքել է իր առաջին պրոֆեսիոնալ պայմանագիրը։  «Չարլթոնի» հիմնական կազմում նորամուտը նշել է 2016 թվականի օգոստոսի 9-ին «Չելտենհեմ Թաունի» դեմ ֆուտբոլային լիգայի գավաթ>ի խաղում։ 2016/17 մրցաշրջանում պարբերաբար հանդես է եկել «Էդիքսի» հիմնական կազմում՝ բոլոր մրցաշարերում անցկացնելով 39 հանդիպում։ Պարբերաբար հանդես է եկել կիսապաշտպանի և եզրային պաշտպանի դիրքերում։  2016/17 մրցաշրջանի արդյունքներով ճանաչվել է «Չարլթոնի» տարվա լավագույն երիտասարդ ֆուտբոլիստ։ 2017 թվականի մարտին ակումբի հետ կնքել է նոր 3 տարվա պայմանագիր։

2017/18 մրցաշրջանում «Չարլթոնի» կազմում անցկացրել է 47 հանդիպում բոլոր մրցաշարերում, ներառյալ Լիգա 1-ի փլեյ-օֆֆի խաղերը Չեմպիոնշիփ դուրս գալու իրավունքի համար։  «Չարլթոն Ատլետիկի» կազմում ընդհանուր առմամբ անցկացրել է 86 հանդիպում 2016-2018 թվականներին։

2018 թվականի հունիսի 12-ին տեղափոխվել է լոնդոնյան մեկ այլ ակումբ՝ «Բրենտֆորդ», կնքելով եռամյա պայմանագիր՝ ևս մեկ տարով երկարաձգելու տարբերակով։ 2018 թվականի օգոստոսի 4-ին իր նորամուտը նշել է «Բրենտֆորդի» կազմում «>Ռոտերեմ Յունայթեդ>ի» դեմ Չեմպիոնշիփի խաղում։

2019 թվականի հուլիսի 11-ին տեղափոխվել է բիրմինգհեմյան «>Աստոն Վիլլա>» ակումբ 12 միլիոն ֆունտով.

## Կարիերան հավաքականում
2017 թվականին նորամուտը նշել է Անգլիայի մինչև 20 տարեկանների հավաքականի կազմում։ Նույն թվականին մասնակցել է մինչև 20 տարեկանների աշխարհի առաջնությանը, որում անգլիացիները հաղթանակ են տարել։

2018 թվականին իր նորամուտը նշել է Անգլիայի մինչև 21 տարեկանների հավաքականում։

2024 թվականի մարտի 23-ին իր նորամուտը նշեց Անգլիայի հավաքական>ի կազմում Բրազիլիայի հավաքական>ի դեմ ընկերական խաղ>ում։

## Անձնական կյանք
Կոնսան ծնվել է Նյուհեմում, Մեծ Լոնդոն, Կոնգոյի և Անգոլկայի ընտանիքում։

## Ձեռքբերումներ
### Թիմային նվաճումներ
; Անգլիայի հավաքական (մինչև 21 տարեկաններ)
* Տուլոնի մրցաշարի հաղթող՝ 2018

; Անգլիայի հավաքական (մինչև 20 տարեկաններ)
* Մինչև 20 տարեկան ֆուտբոլիստների աշխարհի չեմպիոն՝ 2017

### Անձնական նվաճումներ
* «Չարլթոն Ատլետիկի» տարվա երիտասարդ ֆուտբոլիստ՝ 2016/17

## Ծանոթագրություններ

## Արտաքին հղումներ
* Профиль футболиста на официальном сайте ФК «Астон Вилла» 
* Профиль футболиста  на официальном сайте Премьер-лиги

 
Կատեգորիա:Անգլիական ֆուտբոլի լիգայի խաղացողներ
Կատեգորիա:Անգլիայի հավաքականի ֆուտբոլիստներ
Կատեգորիա:Անգլիացի ֆուտբոլիստներ
Կատեգորիա:Աստոն Վիլլայի ֆուտբոլիստներ
Կատեգորիա:Բրենտֆորդի ֆուտբոլիստներ
Կատեգորիա:ՈՒԵՖԱ Եվրո 2024-ի ֆուտբոլիստներ
Կատեգորիա:Չառլտոն Ատլետիկի ֆուտբոլիստներ
Կատեգորիա:Պրեմիեր Լիգայի ֆուտբոլիստներ
Կատեգորիա:Տղամարդկանց ֆուտբոլի պաշտպաններ
Նորբերտ Դյոմբեր

**Նորբերտ Դյոմբեր** (, ), սլովակ ֆուտբոլիստ, «Սալերնիտանա» ակումբի և Սլովակիայի ազգային հավաքականի պաշտպան և կիսապաշտպան։ 2016 և 2024 թվականների Եվրոպայի առաջնությունների մասնակից։

## Ակումբային կարիերա
Դյոմբերը պրոֆեսիոնալ կարիերան սկսել է «Դուկլա» ակումբում։ 2011 թվականի հոկտեմբերի 1-ին «Ռուժոմբերոկի» դեմ խաղում թիմի կազմում նշել է իր նորամուտը Սլովակիայի առաջնությունում։ Երկու հաջող մրցաշրջաններից հետո Նորբերտը տեղափոխվել է իտալական «Կատանիա»։ Տրանսֆերի արժեքը կազմել է 800 հազար եվրո։  Հոկտեմբերի 19-ին «Կալյարիի» դեմ խաղում Դյոմբերը նշել է  իր նորամուտը իտալական Ա Սերիայում։ 2014 թվականի մարտի 26-ին «Նապոլիի» դեմ խաղում Նորբերտը խփել է իր առաջին գոլը «Կատանիայի» կազմում։ Մրցաշրջանի ավարտից հետո ակումբը անցել է  Սերիա Բ։

2015 թվականի ամռանը Դյոմբերը վարձավճարով և գնման իրավունքով տեղափոխվել է «Ռոմա»։ Հոկտեմբերի 4-ին «Պալերմոյի» դեմ խաղում նշել է նորամուտը հռոմեական ակումբում՝ երկրորդ խաղակեսում փոխարինելով Ալեսանդրո Ֆլորենցիին։ Մրցաշրջանի ավարտից հետո «Ռոման» Դյոմբերին գնել է «Կատանիայից»։ 2016 թվականի ամռանը խաղային պրակտիկա ստանալու համար Նորբերտը վարձավճարով տեղափոխվել է «Պեսկարա»։ Օգոստոսի 21-ին «Նապոլիի» դեմ խաղում նշել է նորամուտը նոր թիմում։

2017 թվականի սկզբին Դյոմբերը վարձավճարով տեղափոխվել է Գրոզնիի «Թերեք»։ Մարտի 12-ին «Ռոստովի» դեմ խաղում նշել է նորամուտը ՌՖՊԼ-ում։ Նույն թվականի ամռանը Նորբերտը վարձավճարով տեղափոխվել է «Բարի»։ Սեպտեմբերի 16-ին «Ֆրոզինոնեի» դեմ խաղում նշել է իր նորամուտը նոր թիմում։ 2018 թվականի մայիսի 5-ին «Պերուջայի» դեմ խաղում Դյոմբերը խփել է իր առաջին գոլը «Բարիի» կազմում։ 2018 թվականի ամռանը Նորբերտը վարձավճարով տեղափոխվել է «Պերուջա»։ Սեպտեմբերի 22-ին «Պալերմոյի» դեմ խաղում նշել է նորամուտը նոր թիմում։

## Կարիերան հավաքականում
2014 թվականի մարտի 5-ին Իսրայելի հավաքականի դեմ ընկերական խաղում Դյոմբերը նշել է  իր նորամուտը նշեց Սլովակիայի հավաքականի կազմում։

2016 թվականին հավաքականի կազմում մասնակցել է Ֆրանսիայում կայացած Եվրոպայի առաջնությանը։ Դյոմբերը մասնակցել է Անգլիայի և Գերմանիայի հավաքականների դեմ խաղերին։

## Ծանոթագրություններ

## Արտաքին հղումներ
* 
* 
* 
* Calcio Catania profile
* 
* Ֆուտբոլիստի էջը sports.ru կայքում
 
Կատեգորիա:Բարիի ֆուտբոլիստներ
Կատեգորիա:Իտալիայի լեգեոներ ֆուտբոլիստներ
Կատեգորիա:Կատանիայի ֆուտբոլիստներ
Կատեգորիա:ՈՒԵՖԱ Եվրո 2016-ի ֆուտբոլիստներ
Կատեգորիա:ՈՒԵՖԱ Եվրո 2024-ի ֆուտբոլիստներ
Կատեգորիա:Պեսկարայի ֆուտբոլիստներ
Կատեգորիա:Պերուջայի ֆուտբոլիստներ
Կատեգորիա:Ռոմայի ֆուտբոլիստներ
Կատեգորիա:Ռուսաստանի Պրեմիեր Լիգայի խաղացողներ
Կատեգորիա:Սալեռնիտանայի ֆուտբոլիստներ
Կատեգորիա:Սլովակ ֆուտբոլիստներ
Կատեգորիա:Սլովակիայի հավաքականի ֆուտբոլիստներ
Կատեգորիա:Տղամարդկանց ֆուտբոլի կիսապաշտպաններ
Դանթեի դիմանկար

**«Դանթեի դիմանկար»** (), Վերածննդի դարաշրջանի իտալացի նկարիչ, Քվատրոչենտոյի դարաշրջանի Ֆլորենցիայի նկարչական դպրոցի ներկայացուցիչ Սանդրո Բոտիչելլիի նկարը, որը վերջինս նկարել է մոտ 1495 թվականին։ Այն պահվում է Ժնևի մասնավոր հավաքածուում։ Բոտիչելլիի՝ նկարի հեղինակ հանդիսանալը ենթադրվում է։

## Նկարագրություն
Նկարը ֆլորենցիացի բանաստեղծ Դանթե Ալիգիերիի դիմանկարն է։  Բանաստեղծի պրոֆիլը մեծապես առանձնանում է բաց գույնի ֆոնի վրա։ Այն ժամանակվա նորաձևությանը համապատասխան՝ նա սպիտակ գլխարկի վրա կրում է կարմիր թիկնոց և գլխարկ։ Գեղարվեստական տեսանկյունից աշխատանքը բնութագրվում է գունային կտրուկ հակադրությամբ, որն առաջանում է կարմիր հագուստի և բաց ֆոնի հակադրությունից։

Հավանաբար Բոտիչելլին լավ ծանոթ էր Դանթեի դիմանկարին, որը գտնվում էր Սանտա Մարիա դել Ֆիորեում՝ Դոմենիկո դի Միքելինոյի որմնանկարում, որտեղ բանաստեղծն առաջին անգամ պատկերվել է դափնեպսակով։ Այս մանրամասները համապատասխանում են այդ ժամանակ հաստատված կանոնին, որին համապատասխան պատկերում էին Դանթեին։


Պատկեր:15th-century painters - Portrait of Dante Alighieri - WGA15992.jpg|Անհայտ հեղինակ-մանրանկարիչ (մոտ 1436 թվական)
Պատկեր:Domenico di Michelino - Dante Illuminating Florence with his Poem (detail) - WGA06423.jpg|Դոմենիկո դի Միքելինո, «Աստվածային կատակերգությունը օծում է Ֆլորենցիան» որմնանկարը (Սանտա Մարիա դել Ֆիորե տաճար, Ֆլորենցիա, 1465)
Պատկեր:Raffaello, Disputa, dettaglio Dante, Stanza della Signatura, Palazzo Pontifici, Vaticano.jpg|Ռաֆայել Սանտի, «Բանավեճ» որմնանկարը «Ստանցա» շարքից (Առաքելական պալատ, Վատիկան, մոտ 1510-1511 թվականներ)


## Բոտիչելլին և Դանթեն
1480-1490 թվականներին Բոտիչելլին նաև մի քանի նկարազարդումներ է արել Դանթեի «Աստվածային կատակերգության» համար, որոնք դասվում են գեղանկարչի ամենանուրբ գործերի շարքին. ներկայումս հայտնի են 94 փորագրություններ, որոնք պահվում են Բեռլինի փորագրության գրասենյակում և Հռոմի Վատիկանի գրադարանում։

Ջորջիո Վազարին այս մասին գրել է իր «Առավել նշանակալի գեղանկարիչների, քանդակագործների և ճարտարապետների կյանքի նկարագրություններ» գրքում։


Պատկեր:Sandro Botticelli - La Carte de l'Enfer.jpg|Դժոխքի կառուցվածքը
Պատկեր:Botticelli Inferno XV.png|Դժոխք, երգ XV
Պատկեր:Sandro Botticelli - Drawings for Dante´s Divine Comedy - Google Art Project.jpg|Դժոխք, երգ XVIII


## Տես նաև
*Սանդրո Բոտիչելլի
*Վեներայի թագավորությունը (նկար, Բոտիչելլի)
*Վեներայի ծնունդը (նկար, Բոտիչելլի)

## Ծանոթագրություններ

## Գրականութոյւն
* 

## Արտաքին հղումներ
* Портрет Данте, Боттичелли, 1495 на сайте «Музеи мира»
* Иллюстрации Боттичелли к «Божественной комедии» Данте (1480-1500) на сайте SandroBotticelli.ru

Կատեգորիա:1495 նկարներ
Կատեգորիա:Դանթե
Կատեգորիա:Մասնավոր հավաքածուներում գտնվող նկարներ
Կատեգորիա:Սանդրո Բոտիչելլիի նկարներ
Քրիստոֆեր Հորվաթ

**Քրիստոֆեր Հորվաթ Դյորդ** (, ), հունգարացի ֆուտբոլիստ, «Կեչկեմետ» ակումբի և Հունգարիայի հավաքականի կիսապաշտպան։

## Ակումբային կարիերա
Հորվաթը «Հևիժ» և «Զալաէգերսեգ» ակումբների սան է։ 2018 թվականի մարտի 25-ին «Բեկեշչաբա 1912»-ի դեմ խաղում նշել է իր նորամուտը «Զալաէգերսեգի» կազմում Հունգարիայի երկրորդ լիգայում։ Մայիսի 27-ին «Սոպրոնի ՎՍԵ»-ի դեմ խաղում Քրիստոֆերը խփել է իր առաջին գոլը «Զալաէգերսեգի» կազմում։ 2019 թվականին Հորվաթը տեղափոխվել է իտալական ՍՊԱԼ։ 2020 թվականի հուլիսի 26-ին «Տորինոյի» դեմ խաղում նշել է իր նորամուտը իտալական Ա Սերիայում։ Նույն թվականի ամռանը Հորվաթը տեղափոխվել է «Տորինո» և անմիջապես վարձավճարով ուղարկվել «Սեգեդ-Չանադ Գրոշիչի ակադեմիա» ակումբ։ Սեպտեմբերի 12-ին «Սենտլյորինցի» դեմ խաղում նշել է նորամուտը նոր ակումբում։ Հոկտեմբերի 3-ին «Դիոշդիերի» դեմ խաղում Քրիստոֆերը խփել է իր առաջին գոլը «Գրոշիչի ակադեմիայի» թիմում։

2022 թվականի ամռանը Հորվաթ վարձավճարով տեղափոխվել է «Դեբրեցեն»։ Օգոստոսի 12-ին «Վաշաշի» դեմ խաղում նշել է նորամուտը Հունգարիայի առաջնությունում։ Մրցաշրջանի արդյունքներով Քրիստոֆերն օգնել է ակումբին նվաճել արծաթե մեդալներ։

2023 թվականի սկզբին Հորվաթը վարձավճարով տեղափոխվել է «Կեչկեմետ» ակումբ։ Հունվարի 29-ին «Ֆեհերվար» դեմ խաղում նշել է նորամուտը նոր թիմում։ Փետրվարի 18-ին «Ֆերենցվարոշի» դեմ խաղում Քրիստոֆերը խփել է իր առաջին գոլը «Կեչկեմետի» կազմում։

## Միջազգային կարիերա
2023 թվականի սեպտեմբերի 10-ին Չեխիայի հավաքականի դեմ ընկերական խաղում Հորվաթը նշել է նորամուտը Հունգարիայի հավաքականի կազմում։

## Ծանոթագրություններ

Կատեգորիա:Դեբրեցենի ֆուտբոլիստներ
Կատեգորիա:Իտալիայի լեգեոներ ֆուտբոլիստներ
Կատեգորիա:Հունգարացի ֆուտբոլիստներ
Կատեգորիա:Հունգարիայի հավաքականի ֆուտբոլիստներ
Կատեգորիա:ՈՒԵՖԱ Եվրո 2024-ի ֆուտբոլիստներ
Կատեգորիա:ՍՊԱԼ-ի ֆուտբոլիստներ
Կատեգորիա:Տորինոյի ֆուտբոլիստներ
Քալլում Սթայլզ

**Քալլում Ջոն Սթայլզ** (, ), անգլիացի և հունգարացի ֆուտբոլիստ, «Բարնսլի» ակումբի և Հունգարիայի հավաքականի կիսապաշտպան։  2024 թվականի Եվրոպայի առաջնության մասնակից։

## Ակումբային կարիերա
Սթայլսը «Բերի» ակումբի սան է։  2016 թվականի մայիսի 8-ին «Սաութենդ Յունայթեդի» դեմ խաղում նշել է իր նորամուտը Անգլիայի առաջին լիգայում։  2018 թվականին Քալլումը տեղափոխվել է «Բարնսլի», բայց ևս կես տարի վարձավճարով հանդես է եկել «Բերիի» կազմում։  2019 թվականի սկզբին Սթայլզը վերադարձել է վարձակալությունից։ Մարտի 9-ին «Ակրինգթոն Սթենլիի» դեմ խաղում նշել է իր նորամուտը նոր թիմի կազմում։  Մրցաշրջանի ավարտից հետո Կալումն օգնել է ակումբին դուրս գալ ավելի բարձր դիվիզիոն։ Օգոստոսի 10-ին «Շեֆիլդ Ուենսդեյի» դեմ խաղում նշել է իր նորամուտը Չեմպիոնշիփում։  2020 թվականի հուլիսի 22-ին «Բրենտֆորդի» դեմ խաղում Քալլումը խփել է իր առաջին գոլը «Բարնսլիի» կազմում։

2022 թվականի ամռանը Սթայլզը վարձավճարով տեղափոխվել է «Միլուոլ»։  Սեպտեմբերի 3-ին «Քարդիֆ Սիթիի» դեմ խաղում նշել է իր նորամուտը նոր ակումբում։  Հոկտեմբերի 22-ին «Վեստ Բրոմվիչ Ալբիոնի» դեմ խաղում Քալլումը խփել է իր առաջին գոլը «Միլուոլի» կազմում։

2024 թվականի փետրվարի 1-ից մինչև մրցաշրջանի ավարտը վարձավճարով տեղափոխվել է  «Սանդերլենդ» ակումբ։  Նա դարձել է ակումբի պատմության մեջ երկրորդ հունգարացին (Մարտոն Ֆյուլեպից հետո)։

## Միջազգային կարիերա
Սթայլսի տատիկը հունգարացի էր և այդ պատճառով նա որոշել է հանդես գալ այդ երկրի հավաքականում։  2022 թվականի մարտի 24-ին Սերբիայի հավաքականի դեմ ընկերական խաղում Սթայլզը նշել է նորամուտը Հունգարիայի հավաքականի կազմում.

## Ծանոթագրություններ

## Արտաքին հղումներ
* Ֆուտբոլիստի էջը «Բարնսլիի» կայքում

 
Կատեգորիա:Անգլիական ֆուտբոլի լիգայի խաղացողներ
Կատեգորիա:Անգլիացի ֆուտբոլիստներ
Կատեգորիա:Բարնլիի ֆուտբոլիստներ
Կատեգորիա:Բարնսլիի ֆուտբոլիստներ
Կատեգորիա:Բերիի ֆուտբոլիստներ
Կատեգորիա:Հունգարացի ֆուտբոլիստներ
Կատեգորիա:Հունգարիայի հավաքականի ֆուտբոլիստներ
Կատեգորիա:Միլուոլի ֆուտբոլիստներ
Կատեգորիա:ՈՒԵՖԱ Եվրո 2024-ի ֆուտբոլիստներ
Կատեգորիա:Սանդերլենդի ֆուտբոլիստներ
Կատեգորիա:Տղամարդկանց ֆուտբոլի հարձակվողներ
Մաքսիմիլիան Բայեր

**Մաքսիմիլիան Բայեր** (), գերմանացի պրոֆեսիոնալ ֆուտբոլիստ, որը որպես հարձակվող խաղում է Բունդեսլիգայի Հոֆենհայմ ակումբում և Գերմանիայի ֆուտբոլի ազգային հավաքականում։

## Ակումբային կարիերա
Բայերն իր պրոֆեսիոնալ նորամուտը նշել է Հոֆենհայմի հետ Բունդեսլիգայում 2020 թվականի փետրվարի 8-ին Ֆրայբուրգի դեմ պարտության ժամանակ 1-0 հաշվով։ Նույն տարում ավելի ուշ՝ դեկտեմբերի 10-ին, նա գրանցել է իր առաջին գոլերը՝ խփելով երկու գոլ և գոլային փոխանցում կատարելով Եվրոպա Լիգայի «Գենտ» ակումբի դեմ խաղում 4-1 հաշվով հաղթանակ տանելով։

2021 թվականի օգոստոսի 19-ին Բայերը մեկ սեզոնով վարձավճարով տրվել է Հաննովեր 96 ֆուտբոլային ակումբին։ Վարկը երկարաձգվել է 2022-23 մրցաշրջանի համար 2022 թվականի հունիսի 8-ին։

Նա վերադարձել է Հոֆենհայմ Բունդեսլիգայի 2023–24 մրցաշրջանում և դարձել է ակումբի լավագույն ռմբարկու՝ խփելով 16 գոլ։

## Միջազգային կարիերա
Բայերը Գերմանիայի երիտասարդական թիմի միջազգային ֆուտբոլիստ է եղել։  2024 թվականի մարտին Ֆրանսիայի և Հոլանդիայի դեմ ընկերական խաղերից առաջ նա հրավիրվել է Գերմանիայի հավաքական։  Նա ընդգրկվել է ՈւԵՖԱ Եվրո 2024-ի Գերմանիայի հավաքականի կազմում։  Հունիսի 3-ին նա իր նորամուտը նշել է մեծահասակների կազմում մրցաշարից առաջ Ուկրաինայի դեմ ընկերական խաղում։

## Կարիերայի վիճակագրություն
### Ակումբ

### Հավաքական

## Նշումներ


## Ծանոթագրություններ


## Արտաքին հղումներ

* Bundesliga Profile

 
Կատեգորիա:Բունդեսլիգայի ֆուտբոլիստներ
Կատեգորիա:Գերմանացի ֆուտբոլիստներ
Կատեգորիա:Գերմանիայի հավաքականի ֆուտբոլիստներ
Կատեգորիա:Հոֆենհայմի ֆուտբոլիստներ
Կատեգորիա:ՈՒԵՖԱ Եվրո 2024-ի ֆուտբոլիստներ
Կատեգորիա:Տղամարդկանց ֆուտբոլի հարձակվողներ
Կատեգորիա:Բորուսիա Դորտմունդի ֆուտբոլիստներ
Արդիան Իսմայլի

**Արդիան Իլմի Իսմայլի** (, ), ալբանացի ֆուտբոլիստ, իտալական «Էմպոլի» ակումբի և Ալբանիայի ազգային հավաքականի պաշտպան։

## Ակումբային կարիերա
Արդիան Իսմայլին Կոսովոյի «2 Կորիկու» (Պրիշտինա) ակումբի սան է, որը հանդես է եկել Կոսովոյի առաջին լիգայում։ Նրա գլխավոր թիմում Իսմայլին նորամուտը նշել է 2013/2014 մրցաշրջանի երկրորդ կեսում։ 2015 թվականի կեսերին Իսմայլին մեկ մրցաշրջան վարձավճարով անցկացրել է Կոսովոյի Սուպերլիգայի «Պրիշտինա» ակումբում։

2016 թվականի փետրվարին «2 Կորիկուի» հետ պայմանագրի ժամկետի ավարտից հետո Իսմայլին երեքուկես տարվա պայմանագիր է կնքել Սպլիտի «Հայդուկի» հետ։ Նա ի սկզբանե հանդես է եկել Խորվաթիայի երրորդ լիգայում իր պահեստային թիմում։ 2016 թվականի մայիսի 4-ին ալբանացին նշել է իր նորամուտը Խորվաթիայի առաջին լիգայում՝ խաղադաշտում անցկացնելով «Զագրեբի» հետ խաղի ամբողջ 90 րոպեն՝ կենտրոնական պաշտպանի դիրքում։

2016/2017 մրցաշրջանում, երբ թիմը մարզում էր Մարյան Պուշնիկը, Իսմայլին դարձել է հիմնական կազմի խաղացող։ Նա «Հայդուկի» կազմում իր առաջին գոլը խփել է 2016 թվականի օգոստոսի 21-ին «Ռիեկայի» հետ տնային պարտված խաղում (2:4)։

## Կարիերան հավաքականում
2016 թվականի հոկտեմբերի 2-ին Իսմայլին հրավիրվել է Կոսովոյի հավաքական՝ մասնակցելու 2018 թվականի ֆուտբոլի աշխարհի առաջնության ընտրական փուլի Խորվաթիայի և Ուկրաինայի հավաքականների հետ հանդիպումներին։ Սակայն ազգային թիմին միանալուց մեկ օր առաջ նա վնասվածք է ստացել Զագրեբի «Դինամոյի» և «Հայդուկոյի» միջև դերբիի ժամանակ։ 2018 թվականի մայիսի 29-ին Իսմայլին նշել է իր նորամուտը Կոսովոյի հավաքականում՝ մեկնարկային կազմում դուրս գալով Ալբանիայի հետ ընկերական խաղում։
 
2018 թվականի նոյեմբերի 7-ին Իսմայլին հրավիրվել է Ալբանիայի հավաքական՝ մասնակցելու ՈՒԵՖԱ-ի Ազգերի լիգայի 2018/2019 մրցաշրջանի Շոտլանդիայի դեմ խաղին և Ուելսի հետ ընկերական խաղին։

## Ծանոթագրություններ

## Արտաքին հղումներ
* 
 
Կատեգորիա:Ալբանացի ֆուտբոլիստներ
Կատեգորիա:Ալբանիայի հավաքականի ֆուտբոլիստներ
Կատեգորիա:Էմպոլիի ֆուտբոլիստներ
Կատեգորիա:Իտալիայի լեգեոներ ֆուտբոլիստներ
Կատեգորիա:Կոսովացի ֆուտբոլիստներ
Կատեգորիա:Կոսովոյի հավաքականի ֆուտբոլիստներ
Կատեգորիա:Հայդուկ Սպլիտի ֆուտբոլիստներ
Կատեգորիա:ՈՒԵՖԱ Եվրո 2024-ի ֆուտբոլիստներ
Կատեգորիա:Սպեցիայի ֆուտբոլիստներ
Կատեգորիա:Ֆուտբոլի պաշտպաններ
Ֆաբիան Ռիդեր

**Արդոն Յաշարի** (, ), շվեյցարացի ֆուտբոլիստ, «Լյուցեռնի» և Շվեյցարիայի հավաքականի կիսապաշտպան։

## Ակումբային կարիերա
2020 թվականի հուլիսի 31-ին Յաշարին նշել է իր նորամուտը «Լյուցեռնի» կազմում Շվեյցարիայի Սուպերլիգայում՝ «Ցյուրիխի» հետ խաղում։  Խաղն ավարտվել է նրա թիմի հաղթանակով՝ 2:1 հաշվով։

## Կարիերան հավաքականում
2022 թվականի սեպտեմբերի 27-ին Յաշարին նշել է իր նորամուտը Շվեյցարիայի հավաքականի կազմում Չեխիայի դեմ Ազգերի լիգայի խաղում՝ ավելացված ժամանակում փոխարինելով Ռեմո Ֆրոյլերին։ Նույն թվականի նոյեմբերին ընդգրկվել է Կատարում կայանալիք ֆուտբոլի աշխարհի առաջնության Շվեյցարիայի հավաքականի կազմում։

## Անձնական կյանք
Յաշարին ծնվել է Շվեյցարիայում, բայց ունի ալբանական ծագում։

## Ծանոթագրություններ

 
Կատեգորիա:Յանգ Բոյզի ֆուտբոլիստներ
Կատեգորիա:Շվեյցարացի ֆուտբոլիստներ
Կատեգորիա:Շվեյցարիայի հավաքականի ֆուտբոլիստներ
Կատեգորիա:Շտուտգարտի ֆուտբոլիստներ
Կատեգորիա:ՈՒԵՖԱ Եվրո 2024-ի ֆուտբոլիստներ
Կատեգորիա:Ռենի ֆուտբոլիստներ
Կատեգորիա:Տղամարդկանց ֆուտբոլի կիսապաշտպաններ
Անդրեաս Սկով Օլսեն

**Անդրես Սկով Օլսեն** (, ), դանիացի ֆուտբոլիստ, բելգիական «Բրյուգե» ակումբի և Դանիայի հավաքականի վինգեր։ Եվրոպայի 2020 թվականի առաջնության կիսաեզրափակիչ փուլի մասնակից։

## Ակումբային կարիերա
Օլսենը «Հիլերեդ» և «Նորշելանն» ակումբների սան է։ 2017 թվականի հուլիսի 23-ին «Բրոնդբյուի» դեմ խաղում Դանիայի Սուպերլիգայում նշել է իր նորամուտը վերջինիս կազմում։  2018 թվականի հուլիսի 22-ին «Օրհուսի» դեմ խաղում Անդրեսը խփել է իր առաջին գոլը «Նորշելանի» կազմում։  Օլսենը մրցաշրջանի բուռն առաջին կեսն անցկացրեց Դանիայի Սուպերլիգայում ՝ խփելով 11 գնդակ, չնայած իր երիտասարդ տարիքին, իսկ մրցաշրջանն ինքն ավարտեց առաջնությունում 22 գոլ խփելով։

2019 թվականի հուլիսի 24-ին հաստատվել է, որ Օլսենը երկու մրցաշրջանից հետո հեռանալու է «Նորշելանից»՝ իտալական «Բոլոնիա» ակումբին միանալու համար։

2022 թվականի հունվարի 28-ին տեղափոխվել է բելգիական «Բրյուգե»։ 2022 թվականի փետրվարի 2-ին իր նորամուտը նշեց ակումբի կազմում Բելգիայի գավաթի խաղարկությունում՝ փոխարինման դուրս գալով «Գենտի» դեմ խաղի երկրորդ խաղակեսում, որտեղ նրա թիմը նվազագույն հաշվով հաղթանակ է տարել (1:0)։ Լիգայում իր առաջին հանդիպումն Ժյուպիլերն անցկացրել է 2022 թվականի փետրվարի 6-ին նույն «Գենտի» դեմ, որտեղ արդեն «Բրյուգեն» պարտվել է 2։ 1 հաշվով։ Հաջորդ հանդիպումը Սկով Օլսենը մեկնարկային կազմում անցկացրել է «Շարլերուայի» դեմ, որտեղ խաղացողն աչքի է ընկել արդյունավետ փոխանցումով և օգնել ակումբին հաղթել 2:0 հաշվով։

## Կարիերան հավաքականում
2019 թվականին Դանիայի երիտասարդական հավաքականի կազմում Օլսենը Իտալիայում մասնակցել է Եվրոպայի երիտասարդական առաջնությանը։ Մրցաշարի ընթացքում նա մասնակցել է Ավստրիայի և Սերբիայի հավաքականների դեմ խաղերին։

## Վիճակագրություն
### Սկով Օլսենի հանդիպումները Դանիայի հավաքականի կազմում

**Ընդհանուր՝ 29 խաղ / 8 գոլ, 19 հաղթանակ, 3 ոչ-ոքի, 7 պարտություն**

## Ձեռքբերումներ
**«Բրյուգե»**
* Բելգիայի չեմպիոն - 2021/22
* Բելգիայի սուպերգավաթակիր - 2022

## Ծանոթագրություններ

Կատեգորիա:Բոլոնիայի ֆուտբոլիստներ
Կատեգորիա:Բրյուգգեի ֆուտբոլիստներ
Կատեգորիա:Դանիայի հավաքականի ֆուտբոլիստներ
Կատեգորիա:Դանիացի ֆուտբոլիստներ
Կատեգորիա:Նորշելանի ֆուտբոլիստներ
Կատեգորիա:ՈՒԵՖԱ Եվրո 2020-ի ֆուտբոլիստներ
Կատեգորիա:ՈՒԵՖԱ Եվրո 2024-ի ֆուտբոլիստներ
Կատեգորիա:Տղամարդկանց ֆուտբոլի հարձակվողներ
Ադրիան Շուտ

**Ադրիան Գեորգե Շուտ** (), ռումինացի ֆուտբոլիստ, «Ստյաուա» ակումբի և Ռումինիայի ազգային հավաքականի կիսապաշտպան։

## Ակումբային կարիերա
Ադրիան Շուտը «Իզվորուլ Կոչուբա-Մարե», «Լիբերթի», «Թիրգու-Մուրեշ» ակումբների սան է։ 2016 թվականի մայիսի 2-ին «Վիիտորուլի» դեմ խաղում Ադրիանը նշել է նորամուտը «Թիրգու-Մուրեշի» կազմում։  2017 թվականին հանդես է եկել Ջուկուի «Ունիրյա» ստորին լիգայի թիմում։  2017 թվականի օգոստոսին տեղափոխվել  է «Պանդուրի»։  Օգոստոսի 19-ին «Մետալգլոբուսի» դեմ խաղում Շուտն առաջին հանդիպումն է անցկացրել նոր ակումբի կազմում։  Օգոստոսի 28-ին «Միովենիի» դեմ խաղում կիսապաշտպանը խփել է իր առաջին գոլը «Ունիրյայի» կազմում։ 

2018 թվականի ամռանը դարձել է «Կլինչենիի» խաղացող։  2018 թվականի օգոստոսի 11-ին «Դակո-Ջետիկայի» դեմ խաղում նշել է նորամուտը նոր ակումբի կազմում։  Նոյեմբերի 17-ին «Սերոստարի» դեմ խաղում կիսապաշտպանն իր առաջին գոլն է խփել «Կլինչենիի» կազմում։ 

2019 թվականի հուլիսին դարձել է «Ստյաուայի» խաղացող։  2020 թվականի սեպտեմբերի 27-ին «Պոլիտեխնիկայի» դեմ խաղում նոր ակումբի կազմում նորամուտը նշել է Ռումինիայի Լիգա 1-ում։  2021 թվականի նոյեմբերի 28-ին «Ունիվերսիտատյայի» դեմ խաղում Շուտը խփել է առաջին գոլը թիմի կազմում.

## Միջազգային կարիերա
2024 թվականի մարտի 22-ին Հյուսիսային Իռլանդիայի հավաքականի դեմ ընկերական խաղում Շուտը նշել է իր նորամուտը Ռումինիայի ազգային հավաքականում։

## Ծանոթագրություններ

 
Կատեգորիա:ՈՒԵՖԱ Եվրո 2024-ի ֆուտբոլիստներ
Կատեգորիա:Ռումինացի ֆուտբոլիստներ
Կատեգորիա:Ռումինիայի հավաքականի ֆուտբոլիստներ
Կատեգորիա:Տղամարդկանց ֆուտբոլի կիսապաշտպաններ
Միկել Դամսգոր

**Միկկել Կրոգ Դամսգոր** (; ), դանիացի ֆուտբոլիստ, անգլիական «Բրենտֆորդ» ակումբի և Դանիայի ազգային հավաքականի կիսապաշտպան։

## Ակումբային կարիերա
Ծնունդով Յուլինգից, Դամսգորը սկսել է ֆուտբոլ խաղալ համանուն ակումբում 8 տարեկանում։  Մարզիչը Նրա հայրն էր։  «Յուլինգի» խաղերից մեկի ժամանակ Միկելին նկատել է «Նորշելանն» ակումբի սկաուտը, որն ի սկզբանե եկել էր մեկ այլ խաղացողի նայելու, սակայն արդյունքում ուշադրություն է դարձրել Դամսգորին։ «Նորշելանը» պատանի դանիացուն պայմանագիր է առաջարկել։

2017 թվականի սեպտեմբերի 27-ին 17-ամյա Դամսգորը իր նորամուտը նշեց «Նորշելանի» հիմնական կազմում Դանիայի գավաթի «Վայգոր» ակումբի դեմ խաղում ՝ գոլային փոխանցում կատարելով գործընկերոջ վրա։ 2017 թվականի նոյեմբերի 26-ին իր նորամուտը նշել է դանիական Սուպերլիգայում «Հորսենս» ակումբի դեմ խաղում։. 2018 թվականի մարտի 4-ին խփել է իր առաջին գոլը Դանիական Սուպերլիգայում"Ռաներս" ակումբի դեմ խաղում.

## Կարիերան հավաքականում
Հանդես է եկել Դանիայի Մ-18, Մ-19 և Մ-21 հավաքականներում։ 2020 թվականի նոյեմբերի 11-ին նորամուտը նշել է Դանիայի գլխավոր հավաքականի կազմում։  

2022 թվականի նոյեմբերի 8-ին ընդգրկվել է Դանիայի հավաքականի պաշտոնական հայտացուցակում ՝ Քաթարում կայանալիք 2022 թվականի աշխարհի առաջնության խաղերին մասնակցելու համար։

## Ծանոթագրություններ

 
Կատեգորիա:Անգլիայի լեգեոներ ֆուտբոլիստներ
Կատեգորիա:Բրենտֆորդի ֆուտբոլիստներ
Կատեգորիա:Դանիայի հավաքականի ֆուտբոլիստներ
Կատեգորիա:Իտալիայի լեգեոներ ֆուտբոլիստներ
Կատեգորիա:Նորշելանի ֆուտբոլիստներ
Կատեգորիա:ՈՒԵՖԱ Եվրո 2020-ի ֆուտբոլիստներ
Կատեգորիա:ՈՒԵՖԱ Եվրո 2024-ի ֆուտբոլիստներ
Կատեգորիա:Պրեմիեր Լիգայի ֆուտբոլիստներ
Կատեգորիա:Սամպդորիայի ֆուտբոլիստներ
Կատեգորիա:Տղամարդկանց ֆուտբոլի հարձակվողներ
Կատեգորիա:Տղամարդկանց ֆուտբոլի կիսապաշտպաններ
Ջորջե Պետրովիչ

**Ջորջե Պետրովիչ** (, ), սերբ ֆուտբոլիստ, «Չելսի» ակումբի և Սերբիայի ազգային հավաքականի դարպասապահ։

## Ակումբային կարիերա
Պետրովիչը «Չուկարիչկի» ակումբի սան է։  2019 թվականի սեպտեմբերի 21-ին «Ցրվենա Զվեզդայի»  դեմ խաղում նշել է իր նորամուտը Սերբիայի Սուպերլիգայում։

2022 թվականի ապրիլի 6-ին Պետրովիչը չբացահայտված գումարի դիմաց տեղափոխվել է ամերիկյան «Նյու Ինգլենդ Ռեվյուշն» ակումբ՝ կնքելով երեք տարվա պայմանագիր՝ ևս մեկ տարով երկարաձգելու տարբերակով։ Մայիսի 8-ին «Նյու Ինգլենդ Ռեվյուշն II»-ի կազմում խաղացել է ՄԼՍ Նեքստ Պրո-ի խաղում «Կոլամբուս Կրյու 2»-ի դեմ, իսկ «Նյու Ինգլենդ Ռևոլյուշնի» առաջին թիմում իր նորամուտը նշել է մայիսի 11-ին ԱՄՆ բաց գավաթի 2022 թվականի 1/16 եզրափակչի «Ցինցինատիի» դեմ խաղում։ ՄԼՍ-ում նորամուտը նշել է հունիսի 12-ին «Սպորտինգ Կանզաս Սիթիի» դեմ խաղում։ Հոկտեմբերի 7-ին Պետրովիչը նոր պայմանագիր է կնքել «Նյու Ինգլենդ Ռևոլյուշնի» հետ մինչև 2025 թվականի մրցաշրջանի ավարտը՝ 2026 թվականի մրցաշրջանի համար երկարաձգման տարբերակով։ 2022 թվականի մրցաշրջանի արդյունքներով նա ճանաչվել է «Նյու Ինգլենդ Ռևոլյուշնի» ամենաարժեքավոր խաղացող, ինչպես նաև առաջադրվել է ՄԼՍ-ի տարվա լավագույն դարպասապահի և տարվա նորեկ խաղացողի կոչման։ Պետրովիչը ընտրվել է ՄԼՍ-ի բոլոր աստղերի 2023 թվականի խաղի համար, որում ՄԼՍ-ի աստղերի թիմը հյուրընկալել է անգլիական «Արսենալին»։

## Միջազգային կարիերա
2021 թվականի հունվարի 25-ին Դոմինիկյան Հանրապետության հավաքականի դեմ ընկերական խաղում Պետրովիչը նշել է նորամուտը Սերբիայի հավաքականում։

## Ձեռքբերումներ
; Անձնական
* ՄԼՍ-ի բոլոր աստղերի խաղի մասնակից - 2023

## Ծանոթագրություններ

## Արտաքին հղումներ
* 
* 
* 

Կատեգորիա:Անգլիայի լեգեոներ ֆուտբոլիստներ
Կատեգորիա:ՈՒԵՖԱ Եվրո 2024-ի ֆուտբոլիստներ
Կատեգորիա:Չելսիի ֆուտբոլիստներ
Կատեգորիա:Չուկարիչկիի ֆուտբոլիստներ
Կատեգորիա:Պրեմիեր Լիգայի ֆուտբոլիստներ
Կատեգորիա:Սերբ ֆուտբոլիստներ
Կատեգորիա:Սերբիայի հավաքականի ֆուտբոլիստներ
Կատեգորիա:Տղամարդկանց ֆուտբոլի դարպասապահներ
Ելենա Դավիդովա

**Ելենա Վիկտորովնա Դավիդովա** (ռուս՝ Елена Викторовна Давыдова․  ), խորհրդային մարմնամարզուհի։ Օլիմպիական խաղերի կրկնակի չեմպիոնուհի և փոխչեմպիոնուհի ( 1980 ), աշխարհի չեմպիոնուհի և բազմակի մեդալակիր (1981), Խորհրդային Միության չեմպիոնուհի։

Համարվում է առաջին մարմնամարզուհին, ով կարողացել է կատարել այսպես կոչված Տկաչովյան վայրէջք, կողային սալտո՝ հավասարակշռության գերանի վրա և արաբական 1-3/4 սալտո՝ ազատ վարժություններում։ 1980 թվականի օլիմպիական խաղերի բազմամարտի եզրափակիչում  ստացել է հնարավոր ամենաբարձր՝ 10,000 միավոր ազատ վարժությունների համար։

Օլիմպիական խաղերում հաջողության հասնելուց և մեկ տարի անց աշխարհի չեմպիոնուհու տիտղոսն ու ևս մի քանի մեդալ նվաճելուց հետո, այդ թվում՝ թիմային ոսկին, ավարտել է մարզական կարիերան և դարձել մարզիչ։ Սանկտ Պետերբուրգում մի քանի տարի աշխատելուց հետո արտագաղթել է Կանադա, բնակություն հաստատել Օնտարիոյում և շարունակել մարզչական աշխատանքը։ 1997–2007 թվականներին նրա սաներից երեքը նվաճել են Կանադայի  չեմպիոնի կոչումը բազմամարտում։

## Ձեռքբերումներ

## Մեծարանք
* Մարմնամարզության միջազգային փառքի սրահ – 2007

## Ծանոթագրություններ

## Արտաքին հղումներ
* 

Կատեգորիա:1961 ծնունդներ
Կատեգորիա:Ժողովուրդների բարեկամության շքանշանի դափնեկիրներ
Կատեգորիա:ԽՍՀՄ սպորտային մարմնամարզության չեմպիոններ
Կատեգորիա:ԽՍՀՄ սպորտի վաստակավոր վարպետներ
Կատեգորիա:ԽՍՀՄ օլիմպիական չեմպիոններ
Կատեգորիա:Սպորտային մարմնամարզության աշխարհի չեմպիոններ
Կատեգորիա:Վորոնեժ քաղաքում ծնվածներ
Լաստի Այր

**Լաստի Այր**, քարայր-կացարանի տեսքով պատմամշակութային հուշարձան Հայաստանի Լոռու մարզի Ալավերդի համայնքի Հաղպատ գյուղում՝ Շերեքաձորի ձախ, բարձրադիր լանջին, Ջրաղացաձոր գյուղատեղիի տարածքի հարևանությամբ, Կայանբերդ ամրոց տանող արահետի ձախ կողմում, ուղղահայաց բարձր ժայռի մեջ։

## Կարգավիճակ
2004 թվականին հուշարձանը Լաստի Այր անունով ներառվել է Հաղպատի պատմության և մշակութային անշարժ հուշարձանների պետական ցուցակում որպես հանրապետական նշանակության հուշարձան։

## Անուն
Պատմամշակութային հուշարձանը 2004 թվականին կազմված հուշարձանների պետական ցուցակում ներկայացված է Լաստի Այր անունով։ Հայտնի է նաև Լաստուէր անունով։ 

Ժամանակին քարայր մտնելու համար պատերի մեջ ամրացրել են հաստ գերաններ, որոնք իրար հետ միացված են եղել խաղողի ճյուղերից հյուսված գորգը։ Այդ հարմարանքը լաստի նմանվող կամրջակ էր։ Քարայր մտնելու համար այն բացվում էր, մարդիկ մտնում էին և իրենց հետևից հավաքում լաստը։ Այս հարմարանքը ոչ միայն հնարավորություն էր տալիս մարդկանց ժայռերի վրայով անցնել ու մտնել քարայր, այլև ծառայում էր անվտանգության համար։ Այդտեղից էլ քարայր-կացարանը ստացել է Լաստի Այր անունը։

## Պատմական ակնարկ և նկարագրություն
Քարայր-կացարանը թվագրվում է 10-ից 15-րդ դարերով։ 

Ըստ 1978 թվականին Լաստի Այրն ու հարակից տեղանքն ուսումնասիրողների՝ այն ունեցել է երկու ճանապարհ, որոնք կաղնու հաստ գերաններով պատրաստված լաստերով անցում են ապահովել դեպի ներքև՝ Շերեքաձոր և դեպի վերև՝ Ակների սարահարթ։ Լաստի Այրից վերև եղել է 2 փոքր խորշեր, որտեղից պահապանները հսկել են քարայր-կացարանը։ 

Լաստի Այր դեպի Ակների սարահարթ ժայռի միջով բացված է եղել գաղտնի ճանապարհ, որի մուտքը գտնվել է քարայրի առաստաղից կախված ժայռաբեկորի տակ։ Դեռևս 1978 թվականին պահպանված են եղել հիմքերի բազրիքներն ու գերանները։ Նույն թվականին քարայրի ուսումնասիրողները յոթժամյա հետազոտության ընթացքում այնտեղ հայտնաբերել են մարդկային կմախք, որի հագին եղել է ձմեռային հաստ բաճկոն լցված ոչխարի բրդով և թիկունքի մասում ասեղնագործած կաշվե գեղեցիկ շրջանակով։ Հայտնաբերվել են նաև թղթյա ձեռագրքրի կտորներ, ոսկրյա բիզ և այլն։

Լաստի Այրի հարևանությամբ կան մի շարք այլ քարայրեր, որոնք, ըստ ուսումնասիրողների, միասին կազմել են ամբողջական քարայրային համալիր։ Դրանցից մեկը ծառայել է որպես թոնրատուն, մյուսը՝ ջուր հավաքելու տեղ, մի քանիսը որպես բնակարան։

## Տես նաև
* Ջրաղացաձոր գյուղատեղի
* Ջրաղացաձորի կամուրջ
* Սուրբ Կիրակի մատուռ
* Կայանբերդ
* Ծակայր
* Զարնի Այր
* Պարնի Այր
* Հաղպատի վանք

## Ծանոթագրություններ

Կատեգորիա:Հաղպատ
Կատեգորիա:Քարայրեր այբբենական կարգով
Բոնի Բլեր

**Բոնի Քեթլին Բլեր** (անգլերեն՝ *Bonnie Kathleen Blair․* ), ամերիկացի նախկին մարզուհի, չմշկավազորդուհի, որ մասնագիտացել էր սպրինտերական չմշկավազքում։

## Կենսագրություն
Բլերը ծնվել է Նյու Յորք նահանգի Քորնուոլ քաղաքում, մեծացել, հասակ է առել Իլինոյս նահանգի Շամպայն քաղաքում։ Ավագ դպրոցը նոր ավարտած՝ դարձել է ԱՄՆ-ի չմշկավազքի հավաքականի անդամ։

Ձմեռային օլիմպիական խաղերին առաջին անգամ մասնակցել է 1984 թվականին Սարաևոյում։ Թեև այստեղ ոչ մի մեդալ չի նվաճել, բայց արդեն ակնհայտ էր, որ մեծ տաղանդ ունի։ 1988 թվականին Կալգարիում կայացած օլիմպիական խաղերում նա ոսկե մեդալ նվաճեց 500 մետր չմշկավազքում՝ սահմանելով աշխարհի նոր ռեկորդ՝ 39.10 վայրկյան։ Բացի այդ, 1000 մետր մրցատարածության մրցումներում արժանացավ  բրոնզե մեդալի։

1992 թվականին Ալբերվիլում անցկացված օլիմպիական խաղերում Բլերը հաղթեց ինչպես 500, այնպես էլ 1000 մետր չմշկավազքում։ Նա դարձավ առաջին չմշկորդուհին, ում շնորհվեց Օսկար Մատիսենի անվան մրցանակը։ 1994 թվականին՝ Լիլհամերի խաղերի ժամանակ նա դարձյալ  հաղթանակներ տարավ երկու սպրինտերական մրցատարածություններում։

Բլերը դարձավ առաջին ամերիկացի մարզիկը, ով նվաճեց հինգ օլիմպիական ոսկե մեդալ։ Նա  շարունակեց իր մարզական կարիերան մինչև 1995 թվականը։ Այդ տարվա փետրվարին նա դարձավ առաջին կինը, ով 500 մետր մրցատարածությունը հաղթահարեց 39 վայրկյանից պակաս ժամանակում՝ ցույց տալով 38,99 վրկ․ արդյունք։

1985-ին և 1986-ին կայացած աշխարհի առաջնություններում նա նվաճել է երկու բրոնզե մեդալ՝ երկուսն էլ՝ 500 մետր մրցատարածության մրցումներում։

## Անձնական կյանք
Բլերն ամուսնացած է Դեյվիդ Կրյուկշանկի հետ։ Նրանց դուստրը՝ Բլեր Կրյուկշանկը նույնպես չմշկասահորդուհի է։

## Մարզական նվաճումներ

### Մեդալների հայելի

## Համաշխարհային ռեկորդներ

* Bonnie Blair op SchaatsStatistieken.nl

## Մեծարանք
1992 թվականին Բոնի Բլերը բացի Օսկար Մատիսենի անվան մրցանակից, արժանացել է Սալիվանի անվան մրցանակի և նվաճումների ամերիկյան ակադեմիայի ոսկե պարգևի։ 1994 թվականին Sports Illustrated ամսագիրը և Associated Press գործակալությունը նրան հռչակել են «Տարվա մարզուհի»։ Բլերի անունով փողոց է կոչվել նրա հայրենի Շամպայն քաղաքում։ Նա ներառվել է Վիսկոնսինի ու Չիկագոյի մարզական և ԱՄՆ-ի օլիմպիական փառքի սրահներում։ Ամերիկյան Հույսի դրոշին Բլերի պատվին ավելացվել է հերթական՝ 7-րդ աստղը։

## Ծանոթագրություններ

## Արտաքին հղումներ
* Bonnie Blair at SkateResults.com
* 
* 

Կատեգորիա:Ամերիկացի օլիմպիական չեմպիոններ
Կատեգորիա:Ամերիկացի չմշկորդներ
Կոմունարդո Նիկոլայի

**Կոմունարդո Նիկոլայի** (, ), իտալացի ֆուտբոլիստ, պաշտպան։

## Կարիերա
Կենտրոնական պաշտպան Նիկոլային խաղացել է «Տորես» ակումբումում, նախքան «Կալյարի» ակումբին միանալը։ «Կալյարիում» նա խաղացել է 1964-ից 1976 թվականներին և 1970 թվականին նվաճել «սկուդետտո»։ Նա կարիերան ավարտել է 1977 թվականին «Պերուջայում»։ Նիկոլային մասնակցել է Ա Սերիայի 218 հանդիպման։

## Միջազգային կարիերա
Նիկոլային երեք հանդիպում է անցկացրել Իտալիայի ֆուտբոլի ազգային հավաքականի կազմում 1970 թվականին և ներկայացրել թիմը 1970 թվականի Ֆուտբոլի աշխարհի գավաթի խաղարկությունում, որտեղ նրա հավաքականը նվաճել է արծաթե մեդալ։ Նա հայտնվել է միայն Իտալիայի խմբային առաջին խաղում՝ հունիսի 3-ին Շվեդիայի ֆուտբոլի ազգային հավաքականի դեմ խաղում՝ 1–0 հաշվով հաղթանակով։ Նա 37-րդ րոպեին վնասվածք է ստացել և նրան փոխարինել է Ռոբերտո Ռոզատոն։ Վնասվածքի պատճառով Կոմունարդո Նիկոլային չի մասնակցել մնացած խաղերին։  

Նիկոլային թոշակի անցնելուց հետո աշխատել է Իտալիայի ֆուտբոլի ֆեդերացիայում, ինչպես նաև եղել է «Կալյարի» մինչև 18 տարեկանների մարզիչ։  

Նրա մահվան մասին հայտարարվել է 2024 թվականի հուլիսի 2-ին։

## Ծանոթագրություններ

## Արտաքին հղումներ
*Communardo Niccolai profile @ gazzetta.it 
*Communardo Niccolai profile @ archiviorossoblu.it 
*Communardo Niccolai profile @ cagliaristory.it 

 
Կատեգորիա:Իտալացի ֆուտբոլային մարզիչներ
Կատեգորիա:Իտալացի ֆուտբոլիստներ
Կատեգորիա:Իտալիայի հավաքականի ֆուտբոլիստներ
Կատեգորիա:Կալյարիի ֆուտբոլիստներ
Կատեգորիա:Պերուջայի ֆուտբոլիստներ
Կատեգորիա:Պրատոյի ֆուտբոլիստներ
Կատեգորիա:Ֆուտբոլային մարզիչներ այբբենական կարգով
Կատեգորիա:Ֆուտբոլի պաշտպաններ
Ջեֆրի Ուայթֆութ

**Ջեֆրի (Ջեֆ) Ուայթֆութ** (, ) անգլիացի ֆուտբոլիստ, 1950-ականներին և 1960-ականներին որպես եզրային խաղացող հանդես է եկել Անգլիայի ֆուտբոլային լիգայում։

## Կենսագրություն
Ծնվել է Չեդլում, 1933 թվականին, կարիերան սկսել է «Մանչեսթեր Յունայթեդի» երիտասարդական թիմում 1949 թվականին։ Նա իր նորամուտը նշել է «Կարմիրների» կազմում 1950 թվականի ապրիլի 15-ին «Պորտսմութի» դեմ Առաջին դիվիզիոնի խաղում՝ դառնալով «Յունայթեդի» ամենաերիտասարդ խաղացողը բարձրագույն խմբի խաղում (այն ժամանակ նա 16 տարեկան 105 օրական էր)։

«Մանչեսթեր Յունայթեդի» կազմում անցկացրել է 8 մրցաշրջան՝ Մեթ Բասբիի գլխավորությամբ 95 հանդիպում։ 1951/52 և 1955/1956 մրցաշրջաններում նա օգնել է իր թիմին նվաճել Առաջին դիվիզիոնի տիտղոսը։

1957 թվականին տեղափոխվել է «Գրիմսբի Թաուն» ակումբ, որտեղ անցկացրել է ընդամենը մեկ մրցաշրջան։ 1958 թվականին նա տեղափոխվել է  «Նոթինգհեմ Ֆորեստի», որի կազմում խաղացել է հաջորդ 9 մրցաշրջանները։ 1959 թվականին նա օգնել է  իր ակումբին նվաճել Անգլիայի գավաթը։ 2011 թվականի ապրիլի 11-ին Բիլի Գրեյի մահից հետո Ուայթֆութը համարվել է «Նոթինգհեմի» 1959 թվականի հաղթանակած թիմի վերջին կենդանի խաղացողը։

Ջեֆրի Ուայթֆութը մահացել է 2024 թվականի հուլիսի 2-ին)։

## Ծանոթագրություններ

## Արտաքին հղումներ
* Statistische Daten der Post War English & Scottish Football League A-Z Player’s Database
*Jeff Whitefoot

 
Կատեգորիա:Անգլիական ֆուտբոլի լիգայի խաղացողներ
Կատեգորիա:Անգլիացի ֆուտբոլիստներ
Կատեգորիա:Գրիմսբի Թաունի ֆուտբոլիստներ
Կատեգորիա:Մանչեսթեր Յունայթեդի ֆուտբոլիստներ
Կատեգորիա:Նոթինգհեմ Ֆորեստի ֆուտբոլիստներ
Կատեգորիա:Տղամարդկանց ֆուտբոլի կիսապաշտպաններ
Կատեգորիա:Երկարակյացներ
Ռոմանո Շմիդ

**Ռոմանո Քրիստիան Շմիդ** (, ), ավստրիացի ֆուտբոլիստ, «Վերդեր» ակումբի և Ավստրիայի ազգային հավաքականի կիսապաշտպան։

## Ակումբային կարիերա
thumb|left|190px|Շմիդը «Լիֆերինգի» կազմում
Շմիդն իր հայրենի քաղաքի «Շտուրմ» ակումբի սան է։  2017 թվականի մայիսի 28-ին «Վոլֆսյերգի» դեմ խաղում նշել է իր նորամուտը ավստրիական Բունդեսլիգայում։  Նույն թվականի ամռանը Ռոմանոն տեղափոխվել է Զալցբուրգի «Ռեդ Բուլ»։  Բարձր մրցակցության պատճառով Շմիդը սկսել է հանդես գալ «ցլերի» ֆարմ ակումբում՝ «Լիֆերինգում»։  Օգոստոսի 25-ին Լուստենաուի «Աուստրիայի» դեմ խաղում նշել է իր նորամուտը Ավստրիայի առաջին լիգայում։  «Կապֆենբերգի» դեմ խաղում Ռոմանոն խփել է  իր առաջին գոլը «Լիֆերինգի» կազմում։ 2018 թվականի հոկտեմբերին երկար ժամանակով զրկվել է խաղալու հնարավորությունից ոսկրային վարակի պատճառով։

## Միջազգային կարիերա
2016 թվականին Ավստրիայի պատանեկան հավաքականի կազմում Շմիդը Ադրբեջանում մասնակցել է Եվրոպայի պատանեկան առաջնությանը։ Մրցաշարում նա մասնակցել է Բոսնիա և Հերցեգովինայի, Ուկրաինայի, Գերմանիայի և Պորտուգալիայի հավաքականների դեմ խաղերին։ Ուկրաինացիների դեմ խաղում Ռոմանոն դարձել է գոլի հեղինակ։

2022 թվականի սեպտեմբերի 22-ին Շմիդը նշել է իր նորամուտը Ավստրիայի գլխավոր հավաքականի կազմում՝ մասնակցելով ՈՒԵՖԱ-ի Ազգերի Լիգայի 2022/23 մրցավեճին Ֆրանսիայի դեմ, որտեղ նրա թիմը պարտվել է 2։ 0 հաշվով։

2024 թվականի հունիսի 7-ին ընդգրկվել է Եվրո-2024-ի 26 հոգանոց հավաքականի ցանկում։ Հունիսի 25-ին եվրագավաթների խմբային փուլի վերջին՝ Հոլանդիայի հավաքականի հետ խաղում (3:2) նա խփել է իր առաջին գոլը ազգային թիմի կազմում՝ օգնելով իր երկրին զբաղեցնել առաջին հորիզոնականը խմբում։

## Ծանոթագրություններ

## Արտաքին հղումներ
* Ֆուտբոլիստի ելույթների վիճակագրությունը soccerway կայքում
* Ֆուտբոլիստի էջը sports.ru կայքում
* 
* 
* Romano Schmid in der Datenbank von fussballoesterreich.at
 
Կատեգորիա:Ավստրիայի հավաքականի ֆուտբոլիստներ
Կատեգորիա:Ավստրիացի ֆուտբոլիստներ
Կատեգորիա:Բունդեսլիգայի ֆուտբոլիստներ
Կատեգորիա:Լիֆերինգի ֆուտբոլիստներ
Կատեգորիա:ՈՒԵՖԱ Եվրո 2024-ի ֆուտբոլիստներ
Կատեգորիա:Ռեդ Բուլ Զալցբուրգի ֆուտբոլիստներ
Կատեգորիա:Վերդերի ֆուտբոլիստներ
Կատեգորիա:Տղամարդկանց ֆուտբոլի կիսապաշտպաններ
Ֆրանցիսկա Շենկ

**Ֆրանցիսկա Միխաելա Շենկ** (գերմաներեն՝ *Franziska Michaela Schenk․*  ),գերմանացի մարզուհի, որ մասնագիտացել է սպրինտերական չմշկավազքում։

Մասնակցել է երկու ձմեռային օլիմպիական խաղերի, 1994 թվականին Լիլեհամերում արժանացել բրոնզե մեդալի 500 մետր մրցատարածությունում, իսկ 1998թվականին Նագանոյում այդ նույն մրցաձևում գրավել է չորրորդ տեղը{։

Նա երեք բրոնզե մեդալ է նվաճել 1997 և 1998 թվականներին չմշկավազքի  աշխարհի առաջնություններում և երեք մեդալ  էլ՝ 1995 և 1997 թվականներին կարճ մրցատարածություններում չմշկավազքի աշխարհի առաջնություններում։

## Միջազգային նվաճումներ

## Ծանոթագրություններ

## Արտաքին հղումներ
* Մարզուհու պաշտոնական կայքէջը
* Sportliches Profil bei speedskatingnews.info
* Photos of Franziska Schenk

Կատեգորիա:Էրֆուրտ քաղաքում ծնվածներ
Կատեգորիա:Մարզիկներ այբբենական կարգով
Կատեգորիա:Գերմանացի չմշկորդներ
Կատեգորիա:Օլիմպիական մարզիկներ
Կատեգորիա:Օլիմպիական մեդալակիրներ
Կատեգորիա:Աշխարհի առաջնությունների մեդալակիրներ
Կատեգորիա:Օլիմպիական խաղերի բրոնզե մեդալակիրներ
Մատիաս Զայդլ

**Մատիաս Զայդլ** (, ), ավստրիացի ֆուտբոլիստ, «Ռապիդ» ակումբի և Ավստրիայի ազգային հավաքականի կիսապաշտպան։

## Ակումբային կարիերա
Հեդլը «Կուխլ», «Ռեդ Բուլ Զալցբուրգ» և «Գրեդիգ» ակումբների սան է։ Կուխլի կազմում հանդես է եկել Ավստրիայի չորրորդ դիվիզիոնում, օգնել է ակումբին առաջխաղացում վաստակել Զալցբուրգի տարածաշրջանային լիգայում։ 2021 թվականին անհայտ գումարի դիմաց դարձել է «Բլաուս-Վայսի» խաղացող։  Հուլիսի 24-ին «Դորնբիրնի» դեմ խաղում Զայդլը նշել է իր նորամուտը ավստրիական Լիգա 2-ում։  Հոկտեմբերի 17-ին Վիեննայի «Աուստրիայի» երկրորդ կազմի դեմ խաղում Մատիասը խփել է առաջին գոլը նոր ակումբում։  2022/23 մրցաշրջանի արդյունքներով Զայդլը օգնել է ակումբին դուրս գալ ավստրիական Բունդեսլիգա և ընդգրկվել է երկրորդ լիգայի մրցաշրջանի թիմում։

2023 թվականի ամռանը տեղափոխվել է Վիեննայի «Ռապիդ»։  Տրանսֆերի գումարը կազմել է 400 հազար եվրո։  Հուլիսի 28-ին ԼԱՍԿ-ի դեմ խաղում կիսապաշտպանը նշել է նորամուտը ավստրիական Բունդեսլիգայում և աչքի ընկել իր նորամուտի գոլով։

## Միջազգային կարիերա
2023 թվականի սեպտեմբերի 12-ին Շվեդիայի հավաքականի դեմ Եվրոպայի 2024 թվականի առաջնության ընտրական մրցաշարի խաղում Զայդլը նշել է իր նորամուտը Ավստրիայի ազգային հավաքականի կազմում։

## Ծանոթագրություններ

 
Կատեգորիա:Ավստրիայի հավաքականի ֆուտբոլիստներ
Կատեգորիա:Ավստրիացի ֆուտբոլիստներ
Կատեգորիա:ՈՒԵՖԱ Եվրո 2024-ի ֆուտբոլիստներ
Կատեգորիա:Ռապիդ Վիեննայի ֆուտբոլիստներ
Կատեգորիա:Ռեդ Բուլ Զալցբուրգի ֆուտբոլիստներ
Կատեգորիա:Տղամարդկանց ֆուտբոլի հարձակվողներ
Կատեգորիա:Ֆուտբոլի կիսապաշտպաններ
Մաքսիմիլիան Էնտրուպ

**Մաքսիմիլիան Էնտրուպ** (, ), ավստրիացի ֆուտբոլիստ, «Հարթբերգ» ակումբի և Ավստրիայի հավաքականի հարձակվող։

## Կարիերա
Էնտրուպը «Ֆլորիդսֆդորֆ» ակումբի սան է, մինչև 2012 թվականին նրան միանալը մարզվել է Վիեննայի առաջատար ֆուտբոլային ակադեմիաներում։ 2015 թվականին դարձել է հիմնական թիմի խաղացող։ 2015 թվականի նոյեմբերի 6-ին նշել է իր նորամուտը Ավստրիայի առաջին լիգայում «Լիֆերինգի» դեմ խաղում։  Ընդհանուր առմամբ դեբյուտային մրցաշրջանում խաղադաշտում անցկացրել է 18 հանդիպում, խփել է երեք գոլ, որոնցից առաջինը՝ իր կարիերայի առաջին գոլը, խփել է 2016 թվականի մարտի 11-ին՝ գրավելով «Աուստրիա Լուստենաուի» դարպասը.։

2016/17 մրցաշրջանից առաջ պայմանագիր է կնքել Վիեննայի «Ռապիդի» հետ մինչև 2019 թվականի հունիսը։ 2016 թվականի հուլիսի 31-ին նշել է իր նորամուտը  ավստրիական Բունդեսլիգայում՝ «Ալտախի» դեմ խաղի 77-րդ րոպեին փոխարինելով Սրջան Գրախովացին։

2016 թվականին Էնտրուպը նշել է իր նորամուտը Ավստրիայի մինչև 19 տարեկանների հավաքականում։

## Հետաքրքիր փաստեր
Քանի որ Էնտրուպը մանկության տարիներին մարզվել է «Ռապիդի» մրցակից «Աուստրիայի» ակադեմիայում, ակումբ տեղափոխվելուց անմիջապես հետո ենթարկվել է երկրպագուների խմբավորումների հարձակումներին։  «Ռապիդի» երկրպագուները բազմիցս նրան նվիրել են պլակատներ և շշեր նետել նրա վրա՝ վանկարկելով տհաճ բղավոցներ։

## Ծանոթագրություններ

## Արտաքին հղումներ
* 
* 
* Ֆուտբոլիստի էջը weltfussball.de կայքում
* Ֆուտբոլիստի էջը fussballdaten.de կայքում
* Ֆուտբոլիստի էջը dfb.de կայքում
* Ֆուտբոլիստի էջը kicker.de կայքում
 
Կատեգորիա:Ավստրիայի հավաքականի ֆուտբոլիստներ
Կատեգորիա:Ավստրիացի ֆուտբոլիստներ
Կատեգորիա:ՈՒԵՖԱ Եվրո 2024-ի ֆուտբոլիստներ
Կատեգորիա:Ռապիդ Վիեննայի ֆուտբոլիստներ
Կատեգորիա:Տղամարդկանց ֆուտբոլի հարձակվողներ
Կատեգորիա:Աուստրիա Վիեննայի ֆուտբոլիստներ
Կատեգորիա:ԼԱՍԿ Լինցի ֆուտբոլիստներ
Ժան Վիպոտնիկ

**Ժան Վիպոտնիկ** (սլովեն.՝ Zan Vicotnik, ), սլովենացի ֆուտբոլիստ, «Բորդո» ակումբի և Սլովենիայի հավաքականի հարձակվող։

## Ակումբային կարիերա
Վիպոտնիկը «Դրավինժա» և «Մարիբոր» ակումբների սան է։ 2020 թվականին ընդգրկվել է վերջիններիս հիմնական թիմի հայտացուցակում։ 2021 թվականի սկզբին Վիպոտնիկը վարձավճարով տեղափոխվել է «Գորիցա»։  Փետրվարի 10-ին «Բրավոյի»  դեմ խաղում նշել է նա իր նորամուտը Սլովենիայի առաջնությունում։ Ապրիլի 21-ին «Բրավոյի» դեմ խաղում Ժանը խփել է իր առաջին գոլը «Գորիցայի» կազմում։ Վարձակալության ավարտից հետո Վիպոտնիկը վերադարձել է «Մարիբոր»։  Հուլիսի 18-ին «Ցելեի» դեմ խաղում նշել է իր նորամուտը հիմնական կազմում։ Նոյեմբերի 6-ին «Բրավոյի» դեմ խաղում Ժանը խփել է իր առաջին գոլը «Մարիբորի» կազմում։ 

2022 թվականի սկզբին Վիպոտնիկը վարձավճարով տեղափոխվել է «Տրիգլավ»։  «Բելտինչիի» դեմ խաղում նշել է իր նորամուտը Սլովենիայի երկրորդ լիգայում։ Մարտի 12-ին «Դեկանիի» դեմ խաղում Ժանը խփել է  իր առաջին գոլը «Տրիգլավի» կազմում։ Ապրիլի 23-ին «Կրշկոյի» դեմ խաղում հեթ-տրիկ է ձևակերպել։

2022 թվականի ամռանը վարձավճարի ավարտից հետո Վիպոտնիկը վերադարձել է «Մարիբոր»։ «Ռադոմլյեի» և «Գորիցա» դեմ խաղերում դարձել է հեթ-տրիկի հեղինակ։ Մրցաշրջանի ընթացքում  խփել է 20 գոլ և դարձել առաջնության լավագույն ռմբարկու։

## Միջազգային կարիերա
2023 թվականի մարտի 23-ին Ղազախստանի հավաքականի դեմ Եվրոպայի 2024 թվականի առաջնության ընտրական խաղում Վիպոտնիկը նշել է նորամուտը Սլովենիայի հավաքականի կազմում։ Նույն խաղում Ժանը խփել է իր առաջին գոլը ազգային թիմի կազմում։ 
### Գոլերը Սլովենիայի հավաքականում

## Ծանոթագրություններ

 
Կատեգորիա:Բորդոյի ֆուտբոլիստներ
Կատեգորիա:Մարիբորի ֆուտբոլիստներ
Կատեգորիա:ՈՒԵՖԱ Եվրո 2024-ի ֆուտբոլիստներ
Կատեգորիա:Սլովենացի ֆուտբոլիստներ
Կատեգորիա:Սլովենիայի հավաքականի ֆուտբոլիստներ
Կատեգորիա:Տղամարդկանց ֆուտբոլի հարձակվողներ
Կատեգորիա:Տրիգլավ Կրանի ֆուտբոլիստներ